Läti üliõpilaste kirjandusõhtud Tartus
Läti üliõpilaste kirjandusõhtud Tartus (läti keeles Tērbatas latviešu studentu rakstniecības vakari, lühendatult T.L.R.V.) olid Tartus läti üliõpilaste mitteametlikud koosviibimised, kus muu hulgas arutati läti kultuuri ja läti ajaloo teemadel. Esimene õhtu toimus 1870. Õhtutele panid aluse Atis Kronvalds, Frīdrihs Grosvalds, Atis Grīnbergs, Eižens Zemmers ja teised. Õhtutest osavõtjad panid 1882 aluse läti esimesele[küsitav] üliõpilaskorporatsioonile Lettonia.